Document ID: /roh_data/filtered/fineweb-2-filterrobots_roh.jsonl.gz/47281

Per franar la derasaziun dal coronavirus na recrutescha l’Armada svizra probabel per trais emnas naginas persunas obligadas da far la mustra. Persunas che stuessan far il proxim temp la mustra en in dals sis centers da recrutaziun, survegnian il cumond da marschar pli tard. Quai ha communitgà l’armada il venderdi saira.
La mesemna aveva ella annunzià ch’i na dettia nagins curs da repetiziun fin la fin da l’onn pli. Excepziuns datti mo, sch'ils curs han da sustegnair autoritads civilas en connex cun la pandemia da Covid-19 u segirar prestaziuns da basa da l'armada.
Ord l'archiv:
Il 2014 ha RTR accumpagnà trais giuvenils durant la mustra en il center da recrutaziun a Mels.